48 
Gasværk, men hører til de mindre hyppigt forekommende For¬ 
steninger i Sundkrogen og er dér kun fundet i Form af temmelig 
smaa Fragmenter, der tilmed oftest er rullede. Det er dog kun 
Enkeltheder, som kan bero paa rene Tilfældigheder; og man maa til 
Trods for dem være berettiget til at sige, at det i det hele og store 
er ganske den samme Fauna, som findes de to Steder. 
Der er altsaa i Virkeligheden i enhver Henseende den største 
Overensstemmelse imellem Aflejringerne ved Vestre Gasværk og i 
Sundkrogen. Dertil kommer, at de i flere Retninger, og navnlig med 
Hensyn til den overordentlige Rigdom paa Forsteninger, staar som 
noget ganske for sig selv blandt alle andre lignende danske Af¬ 
lejringer. Der kan derfor være Anledning til, i det mindste foreløbig, 
at holde dem for sig og at sammenfatte dem under et fælles Navn. 
I det følgende vil de blive betegnede som »Sundkrog Lagene«. 
